CELEX: 31982D0313
Language: el
Date: 1982-05-05 00:00:00
Title: 82/313/EOK: Απόφαση τής Επιτροπής τής 5ης Μαΐου 1982 περί διαπιστώσεως ότι η εισαγωγή τής συσκευής μέ τήν ονομασία «Spex — scanning Czerny — Turner spectrometer, model 1269» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0313

82/313/EOK: Απόφαση τής Επιτροπής τής 5ης Μαΐου 1982 περί διαπιστώσεως ότι η εισαγωγή τής συσκευής μέ τήν ονομασία «Spex — scanning Czerny — Turner spectrometer, model 1269» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 138 της 19/05/1982 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαΐου 1982  περί διαπιστώσεως ότι η εισαγωγή της συσκευής με την ονομασία «Spex - scanning Czerny - Turner spectrometer, model 1269 » δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (82/313/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ατελούς, ως προς τους δασμούς του Κοινού Δσμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 1027/79 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3) και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 23ης Οκτωβρίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Spex - scanning Czerny - Turner spectrometer, model 1269» που παραγγέλθηκε στις 10 Μαρτίου 1980 και που προορίζεται να χρησιμοποιηθεί για την ανάλυση ιχνών, και ειδικότερα για τη φασματική ανάλυση του φωτός που προέρχεται από δέσμη πλάσματος πρέπει να θεωρηθεί ή όχι ως επιστημονική, καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγρφαος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 19 Απριλίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή είναι ένα φασματόμετρο·  ότι τα αντικειμενικά τεχνικά χαρακτηριστικά της, όπως η πολύ υψηλή διακριτική ικανότητα, και η χρήση που γίνεται της εν λόγω συσκευής την καθιστούν συσκευή ειδικώς κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως επιστημονική συσκευή·  ότι, εν τούτοις, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με την εν λόγω συσκευή, κατάλληλες να χρησιμοποιηθούν για τις ίδιες χρήσεις, κατασκευάζονται επί του παρόντος στην Κοινότητα· ότι τέτοια είναι, ειδικότερα, η συσκευή «JY 38 VHR» που κατασκευάζεται από την εταιρεία Jobin Yvon, 16-18, rue du Canal, 91163 Longjumeau, France,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Spex - scanning Czerny - Turner spectrometer, model 1269» που αποτελεί αντικείμενο της αιτήσεως της γερμανικής κυβερνήσεως της 23ης Οκτωβρίου 1981 δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 5 Μαΐου 1982.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 134 της 31. 5. 1979, σ. 1.  (3) ΕΕ αριθ. L 318 της 13. 12. 1979, σ. 32.